Наређење начелника генералштаба Врховне команде Вермахта од 16. децембра 1942.
Снимак преписа оригинала (писаног на машини) у Архиву Војноисторијског института, Минхен 1, с. 1187—8.

Препис!

H.Qu., 16.12.1942.

Начелник штаба	

Врхов команде Вермахта

Бр. 004870/42. Стр. пов. WFSt/Op./H/

31 примерак 

2. примерак

Фирер има извештај да су поједина припадници оружаних снага који су се борили против банди касније били позивани на одговорност због њиховог држања у борби.

Стога је фирер наредио:

1.) Непријатељ у борби употребљава фантастичне комунистички школоване борце који не презају ни од каквог насиља. Овде се више него икада иде за бити или не бити. Ова борба нема ништа заједничког с витештвом и одредбама Женевске конвенције.

Ако ова борба против банди, како на Истоку тако и на Балкану, не буде вођена најбруталнијим средствима, онда се у догледно време више неће имати расположивих средстава да се овој куги стане на пут.

Стога трупе имају право и дужност да у овој борби употребе свако средство без ограничења, такође и против жена и деце, само ако ово води успеху.

Обзири било икакве врсте су злочин према немачком народу и према војницима на фронту који морају да подносе ударце банди и зато не треба имати никакве обзире према бандама или њиховим помагачима.

Овим начелима треба такође да буде прожето »Упутство за борбу против банди на Истоку«.

2.) Ниједан у борби против банди ангажован Немац не сме да буде позван на дисциплинску или судску одговорност због свога држања у борби против банди и њихових помагача.

Команданти трупа ангажованих у борби против банди су одговорни да:

сви официри потчињених им јединица буду на најубедљивији начин поучени у смислу овог наређења,

њихови правни саветници одмах приме на знање да се не потврди ниједна пресуда која противуречи овоме наређењу.

пот. Кајтел

Ф.д.Р.д.А

капетан

Немачки документи из Другог светског рата
Ратни злочини у Другом светском рату у Југославији